stanford-oval/wikipedia huggingface dataset:
רוברט ויליאם בויל
ביוגרפיה > סוף חיו

בשנת 1919 חזר בויל לאלברטה וזמן קצר אחר כך התמנה לדיקן הפקולטה למדע יישומי. הוא החזיק בתפקיד זה עד 1929. באותה שנה הוא הצטרף למועצה הלאומית למחקר של קנדה כמנהל תחום הפיזיקה, ופיקח על מחקר ששימש לפיתוח הרדאר במלחמת העולם השנייה.
הוא המשיך לעבוד בבית המועצה הלאומית למחקר עד לפרישתו בשנת 1948. לאחר פרישתו הוא חזר לאנגליה.
הוא נבחר לחברה המלכותית של קנדה בשנת 1921, ובשנת 1940 קיבל את מדליית פלאוול (אנ') הניתנת מאת החברה המלכותית הבריטית על תרומה יוצאת דופן למחקר הביולוגי.
הוא מת בלונדון, אנגליה, בן 71.
רמון סבלו

רמון סבלו סוביאורה (בספרדית: Ramón Zabalo Zubiaurre, נולד בסאות' שילדס שבאנגליה ב-28 ביולי 1910, נפטר ב-1 בינואר 1967 בווילדקנס שבספרד) היה כדורגלן ספרדי-קטלאני ממוצא אנגלי ששיחק בעמדת הבלם ונודע בשל תקופתו בברצלונה בשנות ה-30 של המאה ה-20. כמו כן הוא ערך 11 הופעות במדי נבחרת ספרד והוא השתתף עמה במונדיאל 1934.
קריירה

סבלו נולד באנגליה לאם אנגליה ולאב ספרדי ממוצא בסקי-קטלאני, אך בשלב צעיר מאוד בחייו עבר לברצלונה. לאחר ששיחק בילדותו בקבוצות קטנות, לקראת סוף עונת 1928/1929 הצטרף לברצלונה, מועדון הכדורגל הבכיר בעיר. שם ביסס את מעמדו כאחד משחקני ההגנה הטובים במדינה בתקופתו. את הופעת הבכורה בליגה הספרדית ערך סבלו ב-9 בפברואר 1930, בניצחון 3-1 על ארנס גצ'ו. עד סוף העונה הופיע ב-4 משחקי ליגה נוספים. בעונה הבאה השתתף ב-15 משחקי ליגה, עוזר לברצלונה להגיע למקום הרביעי.
בעונת 1931/1932, בה לקח חלק ב-10 משחקי ליגה, גם הבקיע שער ליגה ראשון: בדרבי של ברצלונה נגד אספניול ב-21 בפברואר 1932, כשברצלונה הייתה בפיגור 2-1, הבקיע סבלו בעיטת עונשין וקבע את תוצאת המשחק על תיקו 2-2. בסוף העונה הגיע עם ברצלונה לגמר הגביע הספרדי והוא פתח בהרכבה במשחק נגד אתלטיק בילבאו, אך קבוצתו הפסידה 1-0. בעונה הבאה שותף ב-7 משחקי ליגה. בעונת 1933/1934 פתח בהרכב ב-17 משחקים והבקיע שער בודד, בהפסד 3-1 לארנס גצ'ו ב-18 בנובמבר 1933, אך ברצלונה סיימה במקום ה-9 והייתה קרובה לירידה לליגה השנייה. בעונת 1934/1935 התאוששה במידת מה ברצלונה והיא סיימה במקום ה-6, כשהוא מופיע ב-16 משחקים במהלך העונה. פטריק אוקונל מונה למאמן ברצלונה בקיץ 1935. בעונת 1935/1936 הבקיע סבלו 3 שערים, כולם מבעיטות עונשין, ב-18 משחקים בהם שיחק. ברצלונה הגיעה בליגה למקום ה-5 וכן לגמר הגביע, אך סבלו לא לקח חלק בהפסדה לריאל מדריד. במהלך השנים האלה עזר לברצלונה לזכות 5 פעמים באליפות קטלוניה.
ב-1936 פרצה מלחמת האזרחים הספרדית שהשביתה את הכדורגל בספרד. סבלו ברח מספרד לצרפת תוך שהוא מסתמך על הלאום של אמו, והוא הצטרף לראסינג פריז. בפריז מילא תפקיד משמעותי והוא נשאר גם לאחר שהמלחמה בספרד הסתיימה ב-1939. ב-1940 זכה עם הקבוצה בגביע הצרפתי, לאחר שקבוצתו גברה במשחק הגמר 2-1 על אולימפיק מרסיי. הוא נשאר שם עד 1944, אז חזר לברצלונה, והוא שיחק במדיה במשחק ליגה אחד בעונת 1944/1945, בניצחון 1-0 על מורסיה ב-25 בפברואר 1945. ברצלונה זכתה באליפות באותה עונה והתואר נזקף לזכותו של סבלו. היה זה משחקו האחרון כמקצוען, בהיותו בן 34.
כאחד השחקנים הבכירים בתפקידו בספרד, לקח סבלו חלק במשחקי נבחרת ספרד. את הופעת הבכורה ערך במשחק ידידות בו הובסה ספרד על ידי אנגליה בלונדון בתוצאה 7-1 ב-9 בדצמבר 1931. בהמשך השתתף במספר משחקי ידידות נוספים והוא נכלל בסגל הנבחרת של המאמן גארסיה סלסר למונדיאל 1934. במונדיאל השתתף במשחק אחד, במשחק החוזר של רבע הגמר הטורניר נגד איטליה. ספרד הפסידה 1-0 והודחה מהטורניר. לאחר המונדיאל שיחק ב-5 משחקי ידידות נוספים. בין היתר נכנס כמחליף במחצית הראשונה במשחק נגד אוסטריה ב-19 בינואר 1936, במשחק בו ניצחה אוסטריה 5-4 והנחילה לספרד הפסד ביתי ראשון בהיסטוריה. הופעתו ה-11 והאחרונה במדי נבחרת ספרד הייתה ב-3 במאי, בניצחון 2-0 על שווייץ. במקביל, כמי שהשתקע בקטלוניה, הוא השתתף במספר משחקים של נבחרת קטלוניה בתקופה זו.
תארים > ברצלונה

אליפות ספרד (1): 1944/1945
אליפות קטלוניה (5): 1930, 1931, 1932, 1935, 1936
תארים > ראסינג פריז

הגביע הצרפתי (1): 1939/1940
שיר אהבה חיילי

| --- | --- |
 סינגל בביצוע התרנגולים
 סוגה:  זמר עברי 
 שפה:  עברית 
 אורך:  3.37 דק' 
 כתיבה:  חיים חפר 
 לחן:  סשה ארגוב 
 
"שיר אהבה חיילי" הוא שיר ישראלי שנכתב על ידי חיים חפר, הולחן בידי סשה ארגוב ובוצע על ידי להקת התרנגולים במקור, ובמשך השנים השיר בוצע גם על ידי אפי נצר, אריק איינשטיין, יהודה עמנואל ותזמורת צה"ל במסגרת האלבום מנגינות לכת.
השיר הוא מעין שיר אהבה היתולי והומוריסטי ששרים חיילים לאהובתם הרחוקה מהם מחמת שירותם בצבא. הריחוק גורם לחיילים להתפתות לחיילות אחרות ("ואם גם נמזמז אחרת", "וכששולחים אנו ידיים אל אחוריים חביבים"), אך לטעון בכל זאת לנאמנות ("אך בסיכום הרי רואה את / כמה אנחנו נאמנים"). השיר מסתיים בפרידה, ובהצהרה של החיילים שלא יראו בזה כבגידה אם לא תחכה לשובם ותאהב אחרים: "אבל לבטח עד הקיץ / (את זאת נאמר לך כגברים) /את יכולה עם אחרים...".
השיר הופיע באלבום "התרנגולים התוכנית השנייה" שיצא לאור ב-1963.
בראיון שנתנה דרורה בן אב"י ב-1979 סיפרה שנשקלה פסילת השיר לשידור בגלל השורה "וכששולחים אנו ידיים
אל אחוריים חביבים" (שההקשר המיני שלה היה נחשב כלא מקובל באותם ימים), אך בסופו של דבר אושר השיר.
הערות שוליים

↑   שיר אהבה חיילי, סרטון בערוץ "Arik Einstein - Topic", באתר יוטיוב (אורך: 04:28)
↑  סמדר שיר, שירים פסולים, מעריב, 16 באוגוסט 1979
רוברט הארדי

| --- | --- |
אין תמונה חופשית
 לידה:  29 באוקטובר 1925 צ'לטנהאם, אנגליה, הממלכה המאוחדת 
 פטירה:  3 באוגוסט 2017 (בגיל 91) לונדון, הממלכה המאוחדת 
 שם לידה:  Timothy Sydney Robert Hardy 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 תקופת הפעילות:  1958–2017 (כ־59 שנים)
 מקום לימודים:  מודלין קולג'  בית הספר רוגבי 
 פרסים והוקרה:  עמית אגודת חוקרי העתיקות של לונדון (1996)  מפקד במסדר האימפריה הבריטית 
 פרופיל ב-IMDb
 
טימותי סידני רוברט הארדי, CBE (באנגלית: Timothy Sydney Robert Hardy;‏ 29 באוקטובר 1925 – 3 באוגוסט 2017) היה שחקן אנגלי עם קריירה ארוכת שנים בתיאטרון, בקולנוע ובטלוויזיה.
ביוגרפיה

רוברט הארדי נולד בצ'לטנהאם שבמחוז גלוסטרשייר באנגליה. אביו היה המנהל של קולג' צ'לטנהם. הוא התחנך ב"ראגבי סקול", ואת קריירת המשחק החל במחזות קלאסיים. גילם את דמותו של הנרי החמישי במחזה השייקספירי באותו שם על במת התיאטרון ועל מסך הטלוויזיה. בהמשך הופיע במחזה קוריולנוס בהפקה של ה-BBC.
בתקופה שגילם את הנרי החמישי גילה הארדי התעניינות בנושאים הקשורים לקרבות של ימי הביניים. מאוחר יותר כתב והציג תוכנית דוקומנטרית שזכתה לשבחים על קרב אז'נקור. כמו כן כתב ספר בנושא הקשת הארוכה.
במשך השנים שיחק במגוון רחב של תפקידים בקולנוע ובטלוויזיה. תפקידו החשוב הראשון היה בסדרת הדרמה זוכת הפרסים "The Troubleshooters" של רשת ה-BBC ששודרה מ-1966 עד 1968. בסדרה גילם את דמותו של אלק סטיוארט, איש עסקים בחברת נפט. תפקידו הידוע והממושך ביותר היה כזיגפריד פארנון, בסדרה "כל היצורים גדולים כקטנים", עיבוד מסוגנן ופופולרי של ספרי ג'יימס הריוט.
כמו כן זכור הארדי מהופעתו בסדרה הקומית "Hot Metal" של רשת ITV, בה שיחק בתפקיד כפול של בעל עיתון (שדמה לאיל התקשורת רופרט מרדוק) ושל עורך העיתון. פעמים אחדות גילם את דמותו של ראש ממשלת בריטניה וינסטון צ'רצ'יל, בין השאר בסרט " Winston Churchill: The Wilderness Years" משנת 1981. עוד גילם את דמותו של רוברט דאדלי, רוזן לסטר, בסרט "אליזבת ר.", ואת הנסיך אלברט בסדרה "אדוארד השביעי". ב-1995 שיחק בסרט הקולנוע "על תבונה ורגישות של אנג לי. בשנים האחרונות הוא מגלם את שר הקסמים קורנליוס פאדג' בסדרת סרטי הארי פוטר.
בין השנים 1961 עד 1986 היה הארדי נשוי לסאלי פירסון, בתה של השחקנית גלאדיס קופר. הוא היה חבר קרוב של השחקן ריצ'רד ברטון.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1958 |  | Torpedo Run | לוטננט רדלי |  |
| 1965 | המרגל שחזר מן הכפור | The Spy Who Came in from the Cold | דיק קרלטון |  |
| 1967 |  | Berserk! | ברוקס |  |
| 1967 | איך ניצחתי במלחמה | How I Won the War | גנרל בריטי |  |
| 1971 |  | Psychomania | פקד הזלטיין |  |
| 1971 | הבית ברחוב רילינגטון | 10 Rillington Place | מלקולם מוריס |  |
| 1972 | וינסטון הצעיר | Young Winston | מנהל בית הספר |  |
| 1972 |  | Demons of the Mind | זורן |  |
| 1973 |  | Gawain and the Green Knight | סר ברטילק |  |
| 1973 |  | Yellow Dog | אלכסנדר |  |
| 1974 |  | The Gathering Storm | יואכים פון ריבנטרופ |  |
| 1984 |  | The Zany Adventures of Robin Hood | המלך ריצ'רד | פרודיה על סרט רובין הוד |
| 1985 |  | The Shooting Party | לורד בוב לילברן |  |
| 1988 | פריז של לילה | Paris by Night | אדם גילבארי |  |
| 1994 | פרנקנשטיין | Mary Shelley's Frankenstein | פרופ' קרמפ |  |
| 1995 |  | A Feast at Midnight | מנהל בית הספר |  |
| 1995 | על תבונה ורגישות | Sense and Sensibility | סר ג'ון מידלטון |  |
| 1996 | מסעי גוליבר | Gulliver's Travels | ד"ר פרנל |  |
| 1997 | גברת דאלוויי | Mrs. Dalloway | סר ויליאם ברדשו |  |
| 1998 |  | The Tichborne Claimant | לורד ריברס |  |
| 1998 | הספר מסיביריה | The Barber Of Siberia | פורסטן |  |
| 1998 | בעל אידיאלי | An Ideal Husband | לורד קאוורשם |  |
| 2000 | הממלכה העשירית | The 10th Kingdom | צ'נסלור גריזוולד |  |
| 2002 | המפגש | The Gathering | הבישוף |  |
| 2002 | מכנסי הרעם | Thunderpants | רופא |  |
| 2002 | הארי פוטר וחדר הסודות | Harry Potter and the Chamber of Secrets | קורנליוס פאדג' |  |
| 2004 | הארי פוטר והאסיר מאזקבאן | Harry Potter and the Prisoner of Azkaban | קורנליוס פאדג' |  |
| 2005 | הארי פוטר וגביע האש | Harry Potter and the Goblet of Fire | קורנליוס פאדג' |  |
| 2005 | לאסי | Lassie | השופט מארי |  |
| 2007 | הארי פוטר ומסדר עוף החול | Harry Potter and the Order of the Phoenix | קורנליוס פאדג' |  |
| 2009 | מרגרט | Margaret | וילי וייטלו | סרט טלוויזיה |
| 2009 |  | Old Harry | הארי הזקן | סרט קצר |
| 2015 |  | Churchill: 100 Days That Saved Britain | וינסטון צ'רצ'יל |  |
| 2015 |  | Joseph's Reel | ג'וזף הזקן | סרט קצר |
| 2017 |  | Snapshot Wedding | דונלד |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1960 |  | An Age of Kings | הנרי, הנסיך מוויילס / המלך הנרי החמישי | סדרת טלוויזיה |
| 1963 |  | The Spread of the Eagle | קוריולנוס | מיני-סדרה |
| 1966–1970 |  | The Troubleshooters | אלק סטיוארט | סדרת טלוויזיה |
| 1966 |  | The Baron | קורט הופמן | בפרק "A Memory of Evil" |
| 1968 | המלאך | The Saint | וולטר פאבר | בפרק "The Desperate Diplomat" |
| 1969 |  | Manhunt | גרץ |  |
| 1971 |  | Elizabeth R | רוברט דאדלי, רוזן לסטר |  |
| 1975 | אדוארד השביעי | Edward the Seventh | הנסיך אלברט | סדרת טלוויזיה |
| 1975 | על אדונים ומשרתים | Upstairs, Downstairs | סר גאי פיינטר | בפרק "Such A Lovely Man" |
| 1976 | הדוכסית מרחוב דיוק | The Duchess of Duke Street | ג'ורג' דאגן | בפרק "A Lady of Virtue" |
| 1978–1980, 1988–1990 | כל היצורים גדולים כקטנים | All Creatures Great and Small | זיגפריד פרנון |  |
| 1980 | הלילה השנים עשר | Twelfth Night | סר טובי בלץ' | סרט טלוויזיה |
| 1980 | החלילן מהמלין | The Pied Piper of Hamelin | המספר | סרט אנימציה זוכה פרס באפט"א |
| 1981 |  | Winston Churchill: The Wilderness Years | וינסטון צ'רצ'יל | מיני-סדרה |
| 1991 |  | The Case-Book of Sherlock Holmes | צ'ארלס מילוורטון | בפרק "The Master Blackmailer" |
| 1985 |  | Jenny's War | קליין | מיני-סדרה |
| 1986 | מנזר נורת'אנגר | Northanger Abbey | ג'נרל טילני | סרט טלוויזיה |
| 1986–1988 | מלחמה וזיכרון | War and Remembrance | וינסטון צ'רצ'יל |  |
| 1994 | מידלמארץ' | Middlemarch | מר ברוק | מיני-סדרה |
| 1993 | המפקח מורס | Inspector Morse | אנדרו ביידון | בפרק "Twilight of the Gods" |
| 1999 | רציחות במידסומר | Midsomer Murders | רוברט קוונדיש | בפרק "Dead Man's Eleven" |
| 2002 | המלחמה של פויל | Foyle's War | הנרי בומונט | בפרק "The German Woman" |
| 2003 |  | Spooks | מנכ"ל הבנק של אנגליה | בפרק "Blood and Money" |
| 2003 | מוות בשורות הכנסייה | Death in Holy Orders | האב מרטין פטרייהא | סרט טלוויזיה |
| 2004 |  | Making Waves | האב פארי |  |
| 2006 | מיס מארפל | Agatha Christie's Marple | ויסטון צ'רצ'יל | בפרק "The Sittaford Mystery" |
| 2008 | דוריט הקטנה | Little Dorrit | טייט ברנקל האב | מיני-סדרה |
| 2010 | לואיס | Lewis | סר ארנולד רייברן | בפרק "Dark Matter" |
הערות שוליים

↑  "Harry Potter actor Robert Hardy dies at 91". BBC News (באנגלית בריטית). 2017-08-03. נבדק ב-2017-08-03.
| --- | --- |
בקרת זהויות :  NLI: 987007578963605171  PLWABN: 9810600693005606  BIBSYS: 3014847  BNE: XX1507037  BnF: cb140712348 (data)  CANTIC: a11148755  GND: 17215149X  ISNI: 0000 0001 1479 6490  LCCN: n88051162  MusicBrainz: 154c0c03-d6b4-4310-8872-ce3eb2722e55  NKC: pna2004259298  NLK: KAC2020N2559  NTA: 07221595X  SUDOC: 059208252  VIAF: 107601877   WorldCat (עם VIAF): 107601877
שטפן אילזנקר

שטפן אילזנקר (בגרמנית: Stefan Ilsanker, נולד ב-18 במאי 1989) הוא כדורגלן אוסטרי המשחק כקשר הגנתי בקבוצת גנואה ובנבחרת אוסטריה. אילזנקר ייצג את מדינתו באליפויות אירופה לנבחרות צעירות בכמה גילאים שונים. שטפן הוא בנו של הרברט אילזנקר, שוער עבר ומאמן השוערים בהווה של קבוצת רד בול זלצבורג.
קריירת מועדונים

אילזנקר החל את הקריירה בקבוצת הנוער של קבוצת 1. האליינר SK כשוער, אך במהרה החליף את עמדתו בקישור המגרש. בשנת 2005, הוא חתם בקבוצת רד בול זלצבורג, בה שיחק בשנותיו הראשונות בקבוצת הנוער. ב-4 באפריל 2009, קיבל זימון בכורה לסגל הקבוצה הבכירה לקראת משחק ליגה, אמנם רק ב-15 באוגוסט 2009 שותף לראשונה למשחק עבור מועדונו, במסגרת הגביע האוסטרי. עשרה ימים לאחר מכן, ב-25 באוגוסט 2009, הוא אף שותף לראשונה במשחק בינלאומי עבור רד בול זלצבורג, במשחק מול מכבי חיפה הישראלית במסגרת מוקדמות ליגת האלופות. בסיום עונת 10–2009, אילזנקר חתם בקבוצת מטרסבורג. לאחר שנתיים, הוא חזר לרד בול. הוא היה שותף לזכיית קבוצתו בדאבל המקומי בעונת 2013/2014, ובנוסף זכה באליפות נוספת בעונה שלאחר מכן. ב-2015, עבר לשחק בקבוצת ר.ב. לייפציג מהבונדסליגה השנייה בגרמניה. בסיום עונתו הראשונה בלייפציג, אילזנקר היה שותף להעפלתה ההיסטורית של קבוצתו לעבר הבונדסליגה. ב-31 בינואר 2020 חתם לשנתיים וחצי באיינטרכט פרנקפורט.
תארים

הבונדסליגה האוסטרית: 2013/2014, 2014/2015
הגביע האוסטרי: 2013/2014
איינטרכט פרנקפורט
הליגה האירופית: 2021/2022
רוברט הודל

| --- | --- |

 לידה:  20 באפריל 1794 וסטמינסטר, ממלכת בריטניה הגדולה 
 פטירה:  24 באוקטובר 1881 (בגיל 87) מלבורן, אוסטרליה 
 מקום קבורה:  בית הקברות הכללי של מלבורן 
 
רוברט הודל (באנגלית:Robert Hoddle ‏; 21 באפריל 1794 – 24 באוקטובר 1881) היה מודד ואמן. הוא נודע בעיקר כמודד הכללי של מחוז פורט פיליפ (מדינת ויקטוריה האוסטרלית) בין השנים 1837–1853, במיוחד בזכות מרכז העיר של מלבורן. הוא היה גם אמן מוכשר ותיאר סצנות של אזור קנברה, ופורט פיליפ וניו סאות' ויילס.
ביוגרפיה > ראשית חייו

הודל, בנו של פקיד בנק באנגליה, נולד בווסטמינסטר, לונדון. הוא הפך למודד בצבא הבריטי בשנת 1812. הודל השתתף בסקר הטריגונומטרי של בריטניה.[5] הוא הפליג למושבת קייפ שבדרום אפריקה בשנת 1822 עבד על סקרים צבאיים.
מדידות באוסטרליה

הודל נדד למושבות האוסטרליות והגיע לסידני, ניו סאות' ויילס, על סיפונה של "ויליאם פן" ביולי 1823. המושל בריסביין מינה אותו לעוזר מודד בפיקודו של הסוקר הכללי ג'ון אוקסלי. הודל בילה את שתים-עשרה השנים הבאות בקווינסלנד ובהמשך בניו סאות' ויילס, שם סקר את אתרי הערים וכן את קו הכביש בהרים הכחולים. בין השנים 1830–1836 ערך הודל מספר ביקורים באזור הכפרי שהפך לטריטוריית של עיר הבירה האוסטרלית.
הודל הגיע לפורט פיליפ, האתר העתידי של מלבורן, במרץ 1837 כסוקר בכיר עם עוזריו ד'ארסי ודרק. הוא היה אמור לקחת על עצמו את עבודת הסקר שהחל רוברט ראסל, שטען שנים רבות אחר כך כי סקר את רשת הרחובות הראשונה. בין אם הודל סקר מאפס ובין אם השתמש בסקר הראשוני של ראסל הנושא היה במחלוקת, אך שניהם עקבו אחר מתווה הרשת. הסקר של הודל, שהעתק שלו נותר בארכיון הציבורי של ויקטוריה, מתוארך ב -25 במרץ 1837, וכיסה את האזור מרחוב פלינדרס לרחוב לונסדייל, ומרחוב ספנסר עד רחוב ספרינג. הרחובות העיקריים היו ברוחב 30 מ ', ועל פי דרישת בורק הוכנסו רחובות קטנים יותר ממזרח-מערב לרוחב 10 מ' שנועדו לספק כניסות אחוריות. פריסה זו זכתה לכינוי רשת Hoddle Grid.
בשנת 1837, במקביל למלבורן, סימן הודל את המגרשים הראשונים של ויליאמסטאון, אך ללא נתיבים אחוריים. בשנת 1838 הוא סימן את ג'ילונג, כולל נתיבים צרים כמו ברשת מלבורן. פריסותיו לכל אחת מהן הייתה אופייניות לתקופה - רשתות מרובעות או מלבניות, מיושרות לאלמנטים כגון נהרות או קו חוף, מוקפות בקרקע ממשלתית להרחבה עתידית, בנייני ממשלה, נמלים וכדומה.
הודל היה בעד שרחובות הכניסה העיקריים יהיו ברוחב נדיב של 60 מ', שהפכו לשדרות עצים במלבורן, כמו רחוב סנט קילדה, רחוב ויקטוריה, רחוב אליזבת בקרלטון, והדרכים המסתעפות מהן: רויאל ודרך פלמינגטון. הוא דגל בהרחבת הכבישים הראשיים האחרים ללא הצלחה. בשנת 1853 הוא התבקש בעדינות לפרוש לטובת אנדרו יאנג.
מדידות באוסטרליה > אומן

רוברט הודל הוא האמן האירופי המוקדם ביותר שתיאר את אזור קנברה הראשוני. רבות מיצירותיו מוחזקות בספרייה הלאומית של אוסטרליה, בספרייה הממלכתית של ויקטוריה ובספרייה הממלכתית של ניו סאות' ויילס.
מדידות באוסטרליה > חיים מאוחרים

ויליאם לונסדייל מינה את הודל לכרוז במכירה פומבית ראשונה של קרקעות הכתר ב -1 ביוני 1837, בה נמכרו חלקות של 0.2 דונם, תמורת 18 ליש"ט עד 78 ליש"ט, שנחשבה אז למחיר גבוה מאוד. העמלה של הודל הייתה 57 ליש"ט. ממנו קנה לעצמו שתי חלקות בעלות של 54 לירות שטרלינג. הודל בנה לעצמו בית בפינת הרחובות בורק וספנסר, שם, טיפל בעציו, ניגן על עוגב וחליל ותרגם מספרדית.
בשנת 1840 הוענקו להודל דמי עמלה בסך 500 לירות בטרם עזב את מחלקת הסקר בגלל בריאות לקויה. עם זאת, לאחר מספר חודשים של חופשה הוא התאושש בבריאותו, נכנס מחדש לתפקידו, והתמורה לא שולמה לו.
מאוחר יותר הוא עשה עבודה יקרת ערך במדינה ויקטוריה, הפך לסוקר הכללי של ויקטוריה בשנת 1851 ופרש ביולי 1853 עם קצבה של 1000 ליש"ט בשנה. הוא קנה בשנת 1837 את גוש האדמה ברחוב אליזבת' במלבורן, שעליו עומד כעת בנק חבר העמים של אוסטרליה, תמורת סכום קטן יחסית, והוא הפך לאיש עשיר. לאחר פרישתו התעניין בהתאחדות הקולוניסטים הוותיקים.
מוות

הוא נפטר במעונו בפינה הצפונית-מזרחית של בורק ורחוב ספנסר, מגרש שקנה באחת ממכירות הקרקעות הראשונות, ב־24 באוקטובר 1881.
הוא התחתן פעמיים והשאיר אלמנה וילדים.
הערות שוליים

↑  "THE LATE MR. ROBERT HODDLE". The Hay Standard And Advertiser For Balranald, Wentworth, Maude.. (536). New South Wales, Australia. 16 November 1881. p. 2 (SUPPLEMENT TO THE HAY STANDARD).
↑  Tipping, Marjorie J. "Hoddle, Robert (1794–1881)". Australian Dictionary of Biography. Melbourne University Press.
↑  Mennell, Philip (1892). "Hoddle, Robert" . The Dictionary of Australasian Biography. London: Hutchinson & Co
| --- | --- |
בקרת זהויות :  ADB: hoddle-robert-2190  AGSA: 11204  DAAO: robert-hoddle  ISNI: 0000 0000 6388 174X  LCCN: n97035953  SNAC: w6m61jh6  Trove: 548209  ULAN: 500261689  VIAF: 36196289   WorldCat (עם VIAF): 36196289 
מרכז העיר מלבורן, שסקר ומדד רוברט הודל.
רוברט הודל ומשקפת המודדים שלו.
שיר אהבה בדואי

| --- | --- |
 סינגל בביצוע דויד ברוזה, יעל לוי
 יצא לאור:  1978 
 שפה:  עברית 
 אורך:  4.55 דק' 
 כתיבה:  איציק ויינגרטן 
 לחן:  יצחק קלפטר 
 
"שִׁיר אַהֲבָה בֵּדוּאִי" הוא שיר בביצועם של דויד ברוזה ויעל לוי. את המילים כתב איציק ויינגרטן, הלחין יצחק קלפטר ועיבד דני סנדרסון.
היצירה

השיר נכתב עבור המופע "שיחות סלון" של יהונתן גפן ו"להקה טובה", שתועד על גבי אלבום בשם זה. במופע שר בתחילה קלפטר את השיר יחד עם יעל לוי, אך לאחר שעזב את המופע החליף אותו דייוויד ברוזה. השיר, בביצוע של ברוזה ולוי, נכנס למצעדי הפזמונים השבועיים של רשת ג' ב־19 ביוני 1978, וצעד 13 שבועות, עד 18 בספטמבר 1978. בשיאו הגיע לשבוע אחד לראש המצעד (14 באוגוסט 1978), ובמצעד הפזמונים העברי השנתי לשנת תשל"ח (1978) של רשת ג' דורג במקום השביעי. השיר בוצע לאחר מכן על ידי קלפטר עצמו באלבומה של להקת צליל מכוון, בה היה שותף, שנה לאחר מכן.
השיר עצמו מדבר על זוג אוהבים השוכנים באוהל. בעוד האישה רוצה להשתקע ("חדל להיות כמו החולות אני רוצה אותך כמו סלע") הגבר חש תשוקה אל הנדודים והמדבר למרות שהבטיח לה להשתקע איתה. לאחר זמן מסוים נוטש אותה הגבר ויוצא אל הנדודים למרות הבטחתו ("וכשפרצו השיטפונות שכח את כל מה שהבטיח/.../במחול טירוף בקני הסוף נסחף שיכור כמו חול ברוח"). כשחוזר הגבר אל אוהלו מגלה שהאישה יצאה גם היא לנדודים, והשאירה מסר רקום ש"גם אותי סופה נודדת סחפה".
גרסת כיסוי לשיר הוקלטה על ידי גיתית שובל, שאותה עיבד בעלה רון דרויאן.
הערות שוליים

↑  יהונתן גפן ולהקה טובה, "שיחות סלון", פונוקול, 1978
↑  עמי פרידמן, צליל מכוון: יום הולדת 70 ליצחק קלפטר, באתר ישראל היום, 31 במרץ 2020
↑  שיר אהבה בדואי, פזמונט
↑  גיתית שובל – שיר אהבה בדואי, באתר סטריאו ומונו
ערך זה הוא קצרמרבנושא שירים. אתם מוזמנים לתרום לוויקיפדיה ו.
שומריה (מוסד חינוכי)

| --- | --- |

הבית הגדול, צילום משנת 1938
 מידע כללי
 סוג:  מוסד חינוכי 
 מיקום:  משמר העמק 
 מדינה:  ישראל 
 הקמה ובנייה
 תקופת הבנייה:  ?–1931
 תאריך פתיחה רשמי:  1931 
 אדריכל:  יוסף נויפלד 
 קואורדינטות:  32°36′35″N 35°08′30″E﻿ / ﻿32.60969722°N 35.1418°E﻿ / 32.60969722; 35.1418
 he
 
"הבית הגדול" בתמונה מתחילת שנות החמישים (אדריכל: יוסף נויפלד)
ילדים במוסד שומריה בתורנות מטבח, 1944
בניין המוסד החינוכי לאחר חידושו
מוסד שוֹמריה הוא מוסד חינוכי בקיבוץ משמר העמק שבמועצה אזורית מגידו. המוסד הוקם בשנת 1931 והיה למוסד החינוכי הראשון של השומר הצעיר.
היסטוריה

יוזם הקמת המוסד היה מרדכי שנהבי, ומנהלו הראשון היה שמואל גולן (מילק), חבר קיבוץ משמר העמק, ועל שמו נקרא ביתן ה"מילקס" במוסד. בין מוריו היה המורה למוזיקה בנימין עומר (חתולי). בתחילת דרכו היו שותפים בו הקיבוצים משמר העמק, עין שמר, מרחביה וגן שמואל.
במהלך השנים, עם פתיחתם של מוסדות חינוך נוספים ברחבי הארץ, הפך המוסד לנחלת תושבי האזור בלבד וכיום חברים בו בעיקר הקיבוצים משמר העמק, מגידו, וגבעת עוז, והמושבים היוגב, מדרך עוז ויקנעם המושבה.
גם היום מוסיף המוסד להתקיים על פי המסורת הישנה, בה ישנים החניכים ביחד על פי קבוצות גיל, יוצרים, עובדים ומתחנכים במסורת השיתופית. בשונה מצורת הפעילות המקורית, בית הספר הופרד מן הפנימייה, וחניכי המוסד ישנים בו אך רובם הגדול לומד בבית הספר האזורי "מגידו", בקיבוץ עין השופט.
הבניין המזוהה עם המקום הוא "הבית הגדול", אשר עבר שיפוץ מקיף ובשנת 2018 הפך לבניין משרדים.
רשימת מנהלי המוסד החינוכי שומריה

במוסד החינוכי שומריה נקראו המנהלים רכזים כחלק מהתנועה של הקיבוץ.
| שם | שנים | קיבוץ | הערות |
| --- | --- | --- | --- |
| שמאול גולן | 1933-1934 | משמר העמק |  |
| יעקב פדן פולי פולישוק | 1934-1935 | משמר העמק |  |
| בן עמי גורדון | 1935-1936 | משמר העמק |  |
| בנימין עומר | 1936-1937 | משמר העמק |  |
| מוני אלון | ? | ? |  |
| ציפורה בנטוב | ? | משמר העמק |  |
| מאיר מרון | ? | הזורע |  |
| מנחם ראובני | ? | ? |  |
| דוד נסלבסקי | 1981-1984, 1989-1992 | גבעת עוז |  |
| יגאל תלמי | 1985-1989 | משמר העמק |  |
| רנה גורן | ? | משמר העמק |  |
| חנן ארז | ? | הזורע |  |
| אילון נווה | ? | הזורע |  |
| דבורה כדיר | ? | הזורע |  |
| אהוד רביב | ? | ? |  |
נחשון שחם?:
ראו גם

רשימת בוגרי המוסד
צפית (מוסד חינוכי)
לקריאה נוספת

יצחק פלטק, המוסד: בית הספר הראשון של השומר הצעיר במשמר העמק 1931-1940, הוצאת יד טבנקין, 1989.
הערות שוליים

↑  מיכאל יעקובסון, "הבית הגדול" המיתולוגי של משמר העמק הפך לבית משרדים וספרייה, באתר Xnet‏, 14 ביוני 2018
↑  ארכיוניי קבוץ משמר-העמק ומוסד חינוכי שומריה. נוסד מהשומר-הצעיר תנועה חברתית ציונית Kibbutz archive : רשימת רכזי מוסד חינוכי שומריה shomriya kibbutz culture education, באתר infocenters.co.il
| --- | --- |
בקרת זהויות :  NLI: 987007377718905171 
ערך זה הוא קצרמרבנושא חינוך ובנושא קיבוצים. אתם מוזמנים לתרום לוויקיפדיה ו.
שטפן הופמן

שטפן הופמן (בגרמנית: Steffen Hofmann, נולד ב-9 בספטמבר 1980 בווירצבורג שבגרמניה המערבית) הוא כדורגלן עבר גרמני ששיחק בעיקר בראפיד וינה מהבונדסליגה האוסטרית בעמדת הקשר. הופמן הוא אחד השחקנים המצליחים ביותר בתולדות ראפיד וינה, במדיה נבחר פעמיים ככדורגלן השנה באוסטריה.